આવકવેરા વિભાગના ઉચ્ચ અધિકારીએ જણાવ્યું કે લાલુના પરિવારની આ સંપત્તિની કુલ કિંમત 127.75 કરોડ રૂપિયા છે. આ સંપત્તિ મુખ્ય રૂપે પટનામાં નિર્માણાધીન મૉલ, દિલ્હીમાં ન્યૂ ફ્રેન્ડ્સ કોલોનીમાં ઘર, દિલ્હી એરપોર્ટની પાસે દોઢ કરોડની જમીન છે. આ સંપત્તિઓને આવકવેરા વિભાગે પાછલા વર્ષે ડિસેમ્બર મહિનામાં અટેચ કરી હતી અને લાલુના પરિવારના સભ્યો વિરુદ્ધ ચાર મામલામાં બેનામી એક્ટ અંતર્ગત કેસ દાખલ કર્યા હતા. એવામાં આવકવેરા વિભાગની કાર્યવાહી બાદ લાલુનો પરિવાર આ સંપત્તિઓને ગુમાવી શકે છે.